दिल्‍ली यूनिवर्सिटी एंट्रेंस टेस्‍ट 2019: रिजल्‍ट घोषित, डीयू ने जारी की काउंसलिंग सूची  
DUET के कुछ कोर्सेज का रिजल्‍ट घोषित कर दिया गया है
इसी के साथ काउंसलिंग सूची भी जारी कर दी गई है
रैंक पर आधारित रिजल्‍ट 18-19 जुलाई को जारी किया जाएगा
नेशनल टेस्‍ट एजेंसी (NTA) साल 2019 के दिल्‍ली यूनिवर्सिटी के एंट्रेंस टेस्‍ट (DUET) के रिजल्‍ट घोषित कर रही है. इसी कड़ी में अब 3 जुलाई, 4 जुलाई और 7 जुलाई को हुई बीपीएड, पत्रकारिता में पांच साल के इंटीग्रेटेड कोर्स, स्‍पेशल एजुकेशन में बीएड और बीएलएड की एंट्रेंस परीक्षाओं के नतीजे घोषित कर दिए हैं. रिजल्‍ट के अलावा दिल्‍ली यूनिवर्सिटी ने एंट्रेंस पर आधारित कुछ पाठ्यक्रमों के लिए काउंसलिंग की सूची भी जारी कर दी है.
ऊपर बताए गए कोर्सेज का रैंक आधारित परिणाम 18-19 जुलाई 2019 को जारी किया जाएगा. जिन स्‍टूडेंट्स ने एंट्रेंस टेस्‍ट दिया है उन्‍हें सलाह दी जाती है कि वे इस दौरान थोड़ी-थोड़ी देर में  दिल्‍ली यूनिवर्सिटी की वेबसाइट चेक करें.
बीएमएस/बीबीए (FIA)/बीए (H)बीई कोर्सेज और बीएलएड कोर्सेज के अभ्‍यर्थी रिजल्‍ट घोष‍ित होने के बाद 24 घंटे के भीतर कॉलेज और कोर्सेज की प्रिफरेंस बदल सकते हैं. इसके लिए अभ्‍यर्थियों को अपने एडमिशन डैशबोर्ड में जाना होगा. 
यूनिवर्सिटी इन कोर्सेज में एडमिशन की पहली लिस्‍ट 21 जुलाई को जारी करेगी.